77. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 172358/2849 της 18 Ιουν./1 Ιουλ. 1980 (ΦΕΚ Β΄ 594) Περί καθορισμού τελών αδειών κυνηγίου. Έχοντας υπόψη: 1.Τις διατάξεις των παρ. 3, 4 και 5 του άρθρ. 262 του Ν.Δ. 86/69 «περί Δασικού Κώδικα» όπως έχει αντικατασταθεί η παρ. 3 του ανωτέρω άρθρου από το άρθρ. 12 Ν.Δ. 996/71. 2.Την αριθ. 131/7.6.80 γνωμοδότηση του Τεχνικού Συμβουλίου Δασών, αποφασίζουμε: Καθορίζουμε τα τέλη εκδόσεως αδειών Κυνηγίου των ημεδαπών και αλλοδαπών κυνηγών, υπέρ του Κεντρικού Ταμείου Γεωργίας, Κτηνοτροφίας και Δασών (Κεφάλαιο Θήρας) ως εξής: Α.Ημεδαπών: δρχ.    1.Τέλη τοπικής αδείας Κυνηγίου                                                    σύνολο    2.Τέλη Περιφερειακής αδείας  Κυνηγίου                                       »    3.Τέλη Γενικής αδείας Κυνηγίου                                                » Β.Υπηκόων Ξένων Κρατών:    1.Τέλη Γενικής αδείας δια διάρκεια Κυνηγίου μέχρι 15 ημέρες    2.Τέλη για διάρκεια αδείας Κυνηγίου μέχρι δύο μήνες    3.Τέλη Γενικής αδείας για διάρκεια Κυνηγίου για ολόκληρη την Κυνηγετική περίοδο     750   1.500    3.000 30.000 35.000 60.000 Γ.Υπηκόων ξένων Κρατών που διαμένουν για υπηρεσία στην Χώρα μας: 1.Τέλη Γενικής αδείας για διάρκεια Κυνηγίου μέχρι 15 ημέρες για όλους τους ξένους υπηκόους που υπηρετούν σε Υπηρεσίες, καθώς και για τους διπλωματικούς υπαλλήλους και δημοσιογράφους δρχ. 3.500. 2.Τέλη Γενικής αδείας για διάρκεια Κυνηγίου μέχρι 2 μήνες για όλους του ξένους Υπηκόους που υπηρετούν σε Υπηρεσίες καθώς και για τους διπλωματικούς υπαλλήλους και δημοσιογράφους δρχ. 5.000. 3.Τέλη Γενικής αδείας για διάρκεια κυνηγίου, για ολόκληρη την Κυνηγετική περίοδο για όλους τους ξένους υπηκόους που υπηρετούν σε Υπηρεσίες, καθώς και για τους διπλωματικούς υπαλλήλους και δημοσιογράφους δρχ. 9.000. Η ιδιότητα των παραπάνω θα πιστοποιείται με βεβαίωση της Υπηρεσίας που υπηρετούν ή της αρμόδιας Πρεσβείας ή Προξενείου. Η ισχύς της αποφάσεώς μας αρχίζει από το Κυνηγετικό έτος 1980-81. 